钦定古今图书集成/明伦汇编/氏族典/第304卷 > 《廖用贤尚友录》 > 庄辛
## 钦定古今图书集成/明伦汇编/氏族典/第304卷 > 《廖用贤尚友录》 > 庄辛

按《战国策》，庄辛谓楚襄王曰：“君王左州侯，右夏侯，辇
从鄢陵君与寿陵君，专淫逸侈靡，不顾国政，郢都必
危矣。臣请避于赵，淹留以观之。”庄辛去之赵。留五月，
秦果举鄢、郢、巫山、蔡、陈之地。襄王流淹于成阳，于是
使人发驺，征庄辛于赵。庄辛至，乃执珪而授之，为阳
陵君与淮北之地。